### 5.      Budgetopfølgning pr. 30.09.16, samlet drift, anlæg og finansiering

**Åbent**

Sagsnr.: 326-2016-54300       J.nr.: 00.30.14           Dokumentnr.:
326-2016-396348

**Sagstype**

Beslutning

**Resume og sagens baggrund**

Pr. 30. september 2016 forventes samlet mindreforbrug til
drift på 68,0 mio. kr., men heri indgår 20 mio. kr. afsat til imødegåelse af
evt. sanktioner, som ikke er forudsat anvendt. Ved årets udgang forventes
uforbrugte anlægsmidler på 64,5 mio. kr., men heraf forventes 55,0 mio. kr.
anvendt i 2017. På finansieringssiden forventes netto mindreindtægter på 18,2
mio. kr.

I forbindelse med denne opfølgning indstilles det, at
bevillingerne for 2016 justeres i forhold til nye/ændrede opgaver, som har
medført midtvejsregulering af bloktilskud, områder uden overførsel mellem
regnskabsårene og tekniske tillægsbevillinger herefter til de enkelte udvalg
for at bevillingsrammerne overholdes. I alt indstilles det, at netto 31,7 mio.
kr. tilføres kassen.

**Indstillinger**

Direktøren indstiller, at der gives de anførte tillægsbevillinger
på netto -31,7 mio. kr., som tilføres kassen.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Økonomistaben fremlægger budgetopfølgning pr. 30. september
2016 for alle udvalgs områder. Alle partnerskabsholdere fører
dispositionsregnskaber, så de har overblik over både de udgifter og indtægter,
de har haft, og hvad der forventes eller er planlagt resten af året. Disse
dispositionsregnskaber danner baggrund for budgetopfølgningen.

*Drift*

Der forventes samlede netto mindreudgifter på 68,0 mio. kr.,
men heri indgår 20 mio. kr. afsat til imødegåelse af sanktioner, og disse
forventes ikke anvendt. Her ud over stammer hovedparten af mindreforbruget fra
overførselsudgifterne i forbindelse med et fald i antallet af modtagere af
dagpenge til forsikrede ledige samt en lovfastsat nedsættelse af ydelsen til
borgere under integration.

*Anlæg*

Der forventes en saldo ved årets udgang vedrørende frigivne
anlægsbevillinger på 39,6 mio. kr. og ikke frigivne rådighedsbeløb på 24,9 mio.
kr. Heraf er 55,0 mio. kr. disponeret anvendt i 2017.

*Finansiering*

Der forventes netto mindreindtægter på 18,2 mio. kr. Dette
skyldes hovedsagelig en midtvejsregulering af bloktilskuddet og efterregulering
og midtvejsregulering af beskæftigelsestilskuddet.

*Tillægsbevillinger*

I forbindelse med årets lov- og cirkulæreprogram sker der en
række midtvejsreguleringer af bloktilskud for 2016 som følge af nye/ændrede
opgaver, som forventes at medføre mer- eller mindreudgifter for kommunerne. Der
er foretaget en vurdering af betydningen for Kalundborg Kommune.

På områder uden overførsel mellem regnskabsårene, hvor der
forventes mindreforbrug (overførselsudgifter og medfinansiering af
sundhedsvæsenet), indstilles negativ tillægsbevilling, så beløbet tilføres
kassen.

Forventet mer-/mindreforbrug for hvert udvalg
tillægges/fratrækkes tillægsbevillinger jf. ovenstående på de områder, hvor de
indgår i dispositionsregnskaberne. Hvis der herefter er udvalg, hvor det forventede
forbrug overstiger budget +/- tillægsbevillinger, skal der gives såkaldte
tekniske tillægsbevillinger for at sikre, at udvalgenes bevillingsrammer
overholdes.

Tillægsbevillingerne udgør i alt -46,7 mio. kr. på
driftssiden og +15,0 mio. kr. på finansieringssiden, i alt netto -31,7 mio.
kr.:

|  |  |
| --- | --- |
|  | 1.000 kr. |
| *Lov- og cirkulæreprogram, drift:* |  |
| Økonomiudvalget: |  |
| · Negativ tillægsbevilling i forbindelse med at VVM-kompetencen vedr. råstoftilladelser er overført til regionen. Beløbet fratrækkes Det Tekniske Område og tilføres kassen | -85 |
| · Tillægsbevilling til indsats i forbindelse med arbejdet med at forkorte kommunens sagsbehandlingstid vedr. miljøgodkendelser, husdyrbrug og byggesager, finansieret af kassen. Beløbet tillægges Det Tekniske Område | 545 |
| Ældre- og Sundhedsudvalget: |  |
| · Tillægsbevilling til handlingsplan om den ældre medicinske patient vedr. kompetenceløft, finansieret af kassen. Beløbet tillægges Sundhedsstaben | 318 |
| *Andet, drift:* |  |
| Økonomiudvalget: |  |
| · Negativ tillægsbevilling vedr. overførselsudgifter generelt (der er ikke overførsel mellem regnskabsårene på området). Beløbet fratrækkes Jobcenter/Borgerservice (excl. administration) og tilføres kassen | -36.000 |
| · Negativ tillægsbevilling i forbindelse med at puljebeløb til imødegåelse af sanktioner ikke forventes anvendt. Beløbet fratrækkes fællesudgifter, Økonomi, og tilføres kassen | -20.000 |
| Teknik- og Miljøudvalget: |  |
| · Der gives en tillægsbevilling til Plan, Byg og Miljø under Teknik- og Miljøudvalget ifm. modtaget tilskud til nedsættelse af færgetaksterne (modsvaret af tillægsbevilling til indtægt på finansieringssiden). Beløbet finansieres af kassen. | 396 |
| · På udvalgets område skønner partnerskabsholderne samlet netto merforbrug på 5,3 mio. kr. Ovenstående tillægsbevilling udgør 0,4 mio. kr. Derfor indstilles det, at der gives en teknisk tillægsbevilling på 4,9 mio. kr. med henblik på overholdelse af udvalgets bevillingsramme. Beløbet finansieres af kassen og tillægges fællesudgifter, Økonomi | 4.900 |
| Socialudvalget: |  |
| · På udvalgets område skønner partnerskabsholderne samlet netto merforbrug på 9,4 mio. kr. Der gives en teknisk tillægsbevilling med henblik på overholdelse af udvalgets bevillingsramme. Beløbet finansieres af kassen og tillægges fællesudgifter, Økonomi | 9.400 |
| Ældre- og Sundhedsudvalget: |  |
| · Negativ tillægsbevilling vedr. mindreforbrug hos Sundhedsstaben. Mindreforbruget afspejler ikke færre sundhedsydelser, men skyldes at området i forbindelse med budget 2016 blev tilført 15,9 mio. kr. Der er ikke overførselsadgang på området. Beløbet tilføres kassen | Trine Pedersen |
| · Tillægsbevilling vedrørende tilskud til akutfunktioner i hjemmeplejen ifm. modtaget tilskud (modsvaret af tillægsbevilling til indtægt på finansieringssiden). Beløbet finansieres af kassen og tillægges Visitations- og Hjælpemiddelenheden | 500 |
| · På udvalgets område skønner partnerskabsholderne samlet netto mindreforbrug på 6,7 mio. kr. Af ovenstående tillægsbevillinger indgår -9,0 mio. kr. i dispositionsregnskaberne. Der gives en teknisk tillægsbevilling på differencen, 2,3 mio. kr. med henblik på overholdelse af udvalgets bevillingsramme. Beløbet finansieres af kassen og tillægges fællesudgifter, Økonomi | 2.300 |
| *Finansiering:* |  |
| · Der gives en tillægsbevilling vedrørende mindreindtægt i forbindelse med midtvejsregulering af bloktilskuddet og efterregulering og midtvejsregulering af beskæftigelsestilskuddet. Beløbet finansieres af kassen | 18.400 |
| · Der gives en tillægsbevilling til indtægt vedrørende tilskud til akutfunktioner i hjemmeplejen. Beløbet tilføres kassen (mhp. tillægsbevilling til Visitations- og Hjælpemiddelenheden) | -500 |
| · Der gives en tillægsbevilling til indtægt vedrørende tilskud til nedsættelse af færgetakster. Beløbet tilføres kassen (mhp. tillægsbevilling til færgedriften) | -396 |
| · Der gives en tillægsbevilling til indtægt vedrørende integrationstilskud til flygtninge. Beløbet tilføres kassen. | -2.540 |

**Økonomiske konsekvenser**

Der forventes mindreforbrug til drift på 68,0 mio. kr., men
heri indgår 20 mio. kr., som ikke er forudsat anvendt. Ved årets udgang
forventes uforbrugte anlægsmidler på 64,5 mio. kr., og der forventes netto
mindreindtægt på 18,2 mio. kr. på finansieringssiden. Der indstilles
tillægsbevillinger på i alt netto -31,7 mio. kr. (drift og finansiering).

**Direktionens møde den 14.
november 2016:**

Anbefales.

**Økonomiudvalgets møde den 23.
november 2016:**

Anbefales.

**Bilag**

|  |  |
| --- | --- |
| Kvartalsrapport pr. 30.09.16 til Direktionen, Økonomiudvalget og Kommunalbestyrelsen | 326-2016-378054 |
| Lov- og cirkulæreprogram 2016 | 326-2016-396399 |
| Mødeark Økonomiudvalgets eget ansvarsområde | 326-2016-391346 |
| Børge Krogh og Miljøudvalget | 326-2016-387941 |
| Mødeark Socialudvalget | 326-2016-387940 |
| Mødeark Ældre- og Sundhedsudvalget | 326-2016-387942 |
| Mødeark Børn- og Familieudvalget | 326-2016-387938 |
| Mødeark Kultur- og Fritidsudvalget | 326-2016-387939 |
| Månedsrapport Økonomiudvalgets eget ansvarsområde | 326-2016-390723 |
| Månedsrapport Teknik- og Miljøudvalget | 326-2016-387935 |
| Månedsrapport Socialudvalget | 326-2016-387946 |
| Månedsrapport Ældre- og Sundhedsudvalget | 326-2016-387936 |
| [adresse] og Familieudvalget | 326-2016-387944 |
| Månedsrapport Kultur- og Fritidsudvalget | 326-2016-387945 |